[bookmark: _GoBack]



[image: ]


    
     REPUBLIKA HRVATSKA 
OPĆINSKI PREKRŠAJNI SUD U ZAGREBU 
Odsjek za izvršenje prekršajnih sankcija
   Zagreb, Avenija Dubrovnik 8 

					          	Poslovni broj: Pp Ikp-eu-79/2025	

U IME REPUBLIKE HRVATSKE

PRESUDA

Općinski prekršajni sud u Zagrebu, po sutkinji Valeriji Radić, uz sudjelovanje zapisničarke Danijele Brebrić u postupku odlučivanja o zahtjevu države izdavateljice, Kraljevine Nizozemske, Centraal Justitieel Incassobureau, za priznanje i izvršenje novčane kazne prema osuđeniku Roku Peraiću na temelju Odluke Centraal Justitieel Incassobureau, broj: 3062 5422 6569 0173 od 28. listopada 2024., 

presudio je

I  Na temelju čl. 77. st. 1. i 3. Zakona o pravosudnoj suradnji u kaznenim stvarima s državama članicama Europske unije (NN 91/10, 81/13, 124/13, 26/15, 102/17, 68/18, 70/19, 141/20, 18/24) u daljnjem tekstu ZPSKS-EU) priznaje se strana sudska odluka Kraljevine Nizozemske, Centraal Justitieel Incassobureau, broj: 3062 5422 6569 0173 od 28. listopada 2024., koja je postala pravomoćna 9. prosinca 2024. u dijelu odluke o novčanoj kazni koja se odnosi na istu kojom odlukom je 

Roko Peraić, rođen 24.05.2022., OIB 44649636165, s prebivalištem u Zagrebu, Leprovička 29, proglašen krivim,

zbog toga što je 2. prosinca 2023. u 13:50 sati s vozilom motociklom reg. brojem FLB37S počinjen prekršaj u Kraljevini Nizozemskoj u mjestu Amsterdam, na lokaciji Nesciobrung rijstrook 1 na način da se kao vozač navedenog motocikla koristio kolnikom na kojem nije bilo obvezne oznake biciklističke/staze za motocikle označene oznakom G12a, a u slučaju prekršaja koji se procesuira na osnovi registarskog broja u Kraljevini Nizozemskoj se odgovornom osobom smatra ona osoba na čije se ime vodi reg. broj vozila ili ste u trenutku prekršaja bili unajmljivač vozila, čime je počinjen prekršaj iz čl. 2. Zakona o administrativno pravnom održavanju prometnih pravila,
   
   te mu je izrečena novčana kazna u iznosu od 110,00 (sto deset eura) eura.

te se određuje da će se u tom dijelu presuda izvršiti u državi izvršenja Republici Hrvatskoj.

II   Na temelju čl. 82. st. l. ZPSKS-EU osuđenik Roko Peraić dužan je platiti novčanu kaznu iz točke 1. izreke u iznosu od 110,00 (sto deset eura) eura.

III      Temeljem odredbe čl. 34. st. 1. Prekršajnog zakona, određuje se izvršenje novčane kazne u iznosu od 110,00 eura na način da će se ista prisilno naplatiti u korist proračuna Republike Hrvatske po pravomoćnosti ove presude.     

Obrazloženje

1. Kraljevina Nizozemska je po Minister van Justitie en Veiligheid, dostavila Republici Hrvatskoj zahtjev za priznanje i izvršenje odluke o novčanoj kazni izrečene Roku Peraiću koju je donijelo nadležno tijelo Centraal Justitieel Incassobureau, broj: 3062 5422 6569 0173 od 28. listopada 2024., zbog djela prekršaja opisanog u izreci presude. 
2. Kako se radi o prekršajnom djelu iz kataloga djela iz čl. 10. u svezi čl. 77. ZPSKS-EU, navedeno djelo ne podliježe provjeri dvostruke kažnjavanosti. 
3. S obzirom da se mjesto sjedišta pravne osobe na koju se odnosi priznanje izvršenja predmetne odluke nalazi na području Općinskog prekršajnog suda u Zagrebu to je u smislu čl. 78. a ovaj sud nadležan za priznanje i izvršenje predmetne odluke.
4. Uz zahtjev za priznanje izvršenje odluke priložena je i potvrda iz čl. 4. Okvirne odluke vijeća 2005/214/PUP te prijevod odluke Centraal Justitieel Incassobureau, broj: 3062 5422 6569 0173 od 28. listopada 2024., kojom je određena novčana kazna u iznosu 110,00 eura.
5. Ovaj sud je utvrdio da nema zapreka za priznanje i izvršenje predmetne odluke propisanih u čl. 80. ZPSKS-EU jer iz podataka u potvrdi proizlazi da je odluka pravomoćna te da postoje svi propisani uvjeti za njeno priznanje i izvršenje u skladu s odredbama ZPSKS-EU.
6. Člankom 80. ZPSKS-EU i čl.7. Okvirne odluke vijeća 2005/214/PUP određeni su slučajevi kada država izvršiteljica mora, odnosno kada može odbiti zahtjev za priznanje i izvršenje strane sudske odluke, no ovaj sud nije utvrdio da bi postojali razlozi za odbijanje priznanje i izvršenja predmetne odluke pa je u skladu s načelima uzajamnog priznavanja između država članica Europske unije kao temelju pravosudne suradnje i na načelu učinkovite suradnje uz obvezu postupanja da bi se postigla svrha pravosudne suradnje, a u skladu s temeljnim načelima pravnog poretka Republike Hrvatske priznata odluka države izdavanja Kraljevine Nizozemske koja će se sukladno citiranim propisima izvršiti u Republici Hrvatskoj kao državi izvršenja.
7. Prema čl. 2. st. 15. i 16. ZPSKS-EU, s obzirom da se radi o odluci o novčanoj kazni druge države članice EU koja je pravomoćna, osuđeniku Roku Peraiću je ovom presudom naloženo plaćanje novčane kazne.
8. Budući da u potvrdi Kraljevina Nizozemska nije označila da dopušta zamjenu novčane kazne radom za opće dobro na slobodi, odnosno kaznom zatvora, koja postoji prema nacionalnom pravu RH, to nije moguće primijeniti ove odredbe na predmetnu odluku. 
9. Slijedom svega izloženog, a na temelju čl. 77. st. l. i st. 3. ZPSKS-EU odlučeno je kao u izreci odluke.

U Zagrebu, 29. rujna 2025. 

 Zapisničarka							     Sutkinja
Danijela Brebrić						        Valerija Radić

POUKA O PRAVU NA ŽALBU:
   	Protiv ove presude nezadovoljna stranka ima pravo podnijeti žalbu u roku od 8 (osam) dana od primitka ove presude. Žalba se podnosi putem ovog suda u dva istovjetna primjerka, a o žalbi odlučuje Visoki prekršajni sud RH.

Dostaviti:
1.  Osuđeniku Roko Peraić, Zagreb, Leprovička 29
2.  Općinskom kaznenom državnom odvjetništvu u Zagrebu
3.  Ministarstvu pravosuđa uprave i digitalne transformacije, Uprave za europske poslove, međunarodnu i pravosudnu suradnju i sprječavanje korupcije radi dostavljanja obavijesti nadležnom tijelu države izdavateljice, po pravomoćnosti

